Diari Oficial de la Generalitat Valenciana


Sumari del DOGV 187, del 30-08-1984 (1984/803337)

DECRET 100/1984, de 21 d'agost, pel qual la Generalitat Valenciana acorda acceptar de l'Empresa "Altos Hornos del Mediterràneo, S A." un immoble situat al terme municipal de Sagunt, destinat a Col.legi d'ensenyament primari i mitjà i denominat "Col.legi Maria Immaculada".
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/08/21/100/dof/vci/html**

### Dades del document

Número de DOGV
:   187

Data del DOGV
:   30-08-1984

Secció del DOGV
:   DISPOSICIONS GENERALS

Número del document
:   1984/803337


Data del document
:   21-08-1984

Organisme emissor
:   Conselleria d'Economia i Hisenda

Tipus de document
:   Decret

Decret 100/1984, de 21 d'agost, pel qual la Generalitat Valenciana acorda acceptar de l'Empresa "Altos Hornos del Mediterráneo, S.A.", un inmoble situat al terme municipal de Sagunt destinat a Col.legi "María Inmaculada".  
Com a conseqüència de la greu crisis dels darrers anys en el sector siderúrgic, que ha menat un procés de forta reducció de plantilla i dos expedients de reconversió i d'altra banda, assumit per l'Estat, a través de la nova normativa legal vigent, el compromís d'impartir l'ensenyament d'EGB, gratuïtament a tots els xiquets d'edat escolar, ('actual Entitat "Altos Hornos del Mediterráneo" anuncià el tancament del Col·legi de Maria Immaculada amb el "preavís" legalment establert.   
Però, la imperiosa necessitat de garantir la normal continuïtat escolar en el proper curs ha motivat que "Altos Hornos del Mediterráneo, S. A." oferesca a la Generalitat Valenciana la cessió gratuïta del Col·legi Maria Inmaculada, a fi que es mantinga l'ensenyament gratuït als fills dels treballadors de l'Empresa esmentada i, en general, a la població escolar de Sagunt.   
Les normes provisionals per a l'Administració, Defensa i Conservació del Patrimoni de la Generalitat Valenciana, aprovades per Decret 46/83, de 18 d'abril, estableixen en el paràgraf 2 de l'article segon, que les normes esmentades s'integraran segons la normativa vigent al respecte en la Legislació General del Patrimoni de l'Estat.   
L'article 24 de la Llei de Patrimoni de l'Estat determina que no podran acceptar-se donacions en favor de l'Estat, si no és a través de Decret acordat en Consell de Ministres a proposta del d'Hisenda.   
En atenció d'aquests motius, a proposta del Conseller d'Economia i Hisenda, i amb la deliberació prèvia del Consell, en reunió del dia 21 d'agost de 1984,   
DECRETE:   
Article 1.r  
S'acorda acceptar la cessió gratuïta efectuada per "Altos Hornos del Mediterráneo, S. A." a través del President Sr. Josep Manuel Mateu de Ros Cerezo de l'immoble que tot seguit es descriu:   
-Col·legi denominat "Maria Inmaculada".   
Forma part d'una illa de coses amb façana principal al carrer Gómez Ferrer; lateral, carrer Mare de Déu dels Dolors i darrere, Av. Camp de Morvedre.   
Superfície total del solar 5.269 metres quadrats.   
Superfície edificada 1.277 metres quadrats.   
Superfície útil 2.454 metres quadrats.   
Superfície esbarjo 4.042 metres quadrats.   
L'edifici està constituït per dues plantes construïdes al voltant d'un pati de llums amb columnata en els dos ordres.   
Hem de puntualitzar que en el cas de l'edifici que ens ocupa, hi ha una Capella amb peces annexes i cor i que fou donada a l'Arquebisbat i funciona com a parròquia de Sant Josep, a la qual s'accedeix per una porta comuna a un vestíbul amb entrades independents a capella i Col·legi. Constitueix un patrimoni independent.   
-Pertany a AHM segons escriptura núm. 6.508, davant el notari Sr. Gonzàlez del Valle, de Bilbao, datat 13 de juliol de 1974.   
-Inscrita al volum 903, llibre 211, de Sagunt, foli 154, finca 1.326, inscripció 9.a de 2-11-74. Sense càrregues.   
Segons el Pla General d'Ordenació Urbana vigent, el solar complet del Col·legi està destinat a "equipament escolar".   
-L'index municipal de valoració és considerat per l'Ajuntament "valor corrent en venda" i s'aplica a efectes de determinació de l'Impost sobre Increment del Valor dels Terrenys (Plus-vàlua) i a efectes d'expropiació. Ara els valors unitaris són 5.000 ptes./m per als carrers Mare de Déu dels Dolors i Gómez Ferrer, i 15.000 ptes. per a l'avinguda Camp de Morvedre. Segons açò, resultaria:   
-1.804,88 x 15.000 = 01.456.883'-  
-2.020,51 x 5.000 = 47.985.480'-  
-1.288,18 x 15.000 x 0,8 = 01.448.012'-  
 Total = 60.517.938'-  
-Segons la qualificació urbanística, el Col·legi no té cap de valor, atés que no hi ha mercat de Col·legis d'EGB. Si suposàrem que quedàs lliure d'aquest entrebanc urbanístic, i el solar fas edificable, un valor normal de venda en aquesta zona urbana seria d'unes 10.000 ptes. per metre quadrat de mitjana per la superfície del solar, és a dir, un total aproximat de 96.250.028 de pessetes.   
Article 2.n  
Aquesta cessió gratuïta de l'immoble referenciat comporta el compromís per part de la Generalitat Valenciana de mantenir la continuïtat en l'ensenyament gratuït als fills dels treballadors de l'Empresa esmentada i, en general, a la població escolar de Sagunt.   
Article 3.r  
La Conselleria d'Economia i Hisenda, a través de la Tresoreria General realitzarà els tràmits per tal de formalitzar aquesta cessió i el que disposa aquest Decret.  
València, a 21 d'agost de 1984.   
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI